ఆంధ్రజ్యోతి, చెన్నై: అన్నాడీఎంకే చీలిక వర్గాలు ఏకమవుతున్నాయనుకుంటున్న తరుణంలో ఒక వర్గానికి ప్రాతినిధ్యం వహిస్తున్న మాజీ ముఖ్యమంత్రి ఒ.పన్నీర్సెల్వం కొత్త మెలిక పెట్టారు. తమ వర్గం అన్నాడీఎంకేలో విలీనం కావాలంటే అక్రమ మార్గంలో పార్టీ ప్రధాన కార్యదర్శి పదవి చేపట్టిన వీకే శశికళను, ఆమె కుటుంబాన్ని తొలగించాల్సిందేనని స్పష్టం చేశారు. తేని జిల్లా పెరియకుళం వెళ్లిన ఆయన మంగళవారం అక్కడ విలేఖరులతో మాట్లాడుతూ... శశికళను పార్టీ నుంచి తొలగించాలన్నదే తమ ప్రధాన ఉద్దేశమ న్నారు. ఈ మేరకు ఇప్పటికే తాము కేంద్ర ఎన్నికల కమిషనకు పిటిషన ఇచ్చామని, ఇది త్వరలోనే కార్యరూపం దాల్చబోతోందని వ్యాఖ్యానించారు. శశికళ కుటుంబం చేతిలో పార్టీ పగ్గాలు వుండ డానికి వీల్లేదన్నారు. అమ్మ జయ కూడా ఆ కుటుంబాన్ని పార్టీ నుంచి బయటకు గెంటేశారని, మళ్లీ పార్టీ వ్యవహారాల్లో జోక్యం చేసుకోబోనన్న హామీ మేరకే శశికళ మళ్లీ జయ వద్దకు వచ్చారని గుర్తు చేశారు. జయ మరణంపై పూర్తిస్థాయిలో విచారణ జరగాల్సిందేనన్నారు.     జయ మరణంపై విచారణ జరిపించడం, శశికళ కుటుంబాన్ని పార్టీ నుంచి బయటకు గెంటేయడం వంటి వాటి కోసం తాను ధర్మయుద్ధాన్ని ప్రారంభిస్తున్నట్టు ఆనాడే చెప్పానని, వాటి నుంచి వెనుదిరిగే ప్రసక్తే లేదని తేల్చి చెప్పారు. ఎలాంటి షరతులు లేకుండా తమ వర్గాన్ని అన్నాడీఎంకేలో విలీనం చేసేం దుకు సిద్ధమని తాను అన్నట్టుగా కొన్ని పత్రికలు తప్పుడు కథనాలు ప్రచురించాయన్నారు. ఆర్కే నగర్ ఎన్నికల్లో దినకరన ఓటుకు రూ.4 వేల చొప్పున పంపిణీ చేశారని, ఆఖరికి రెండాకుల చిహ్నాన్ని కైవసం చేసుకునేందుకు భారీగా లంచమిచ్చేందుకు సిద్ధమయ్యారన్నారు. వీటన్నింటినీ కేంద్ర ఎన్నికల కమిషన దృష్టికి తీసుకెళ్లామని, ఈసీ కూడా దీనిపై తగిన చర్యలకు సిద్ధమవుతోందని ఓపీఎస్ తెలిపారు.
aandhrajyoti, chennai: annadienke cheelika vargaalu ekamavutunnayanukuntu tarunamlo oka vargaaniki praatinidhyam vahistunna maji mukhyamantri o.pannirselvam kotta melika pettaaru. tama vargam annadienkelo vileenam kavalante akrama maargamlo party pradhaana kaaryadarsi padavi chepattina veeke sasikalanu, aame kutumbaanni tolaginchaalsindenani spashtam chesaru. theni jilla periyakulam vellina aayana mangalavaaram akkada vilekharulatho maatlaadutuu... sasikalanu party nunchi tolaginchaalannade tama pradhaana uddesama nnaaru. ee meraku ippatike taamu kendra ennikala kamishanaku pitisiona ichamani, idhi twaralone kaaryaroopam dalchabotondani vyaakhyaaninchaaru. sasikala kutumbam chetilo party paggaalu vunda daaniki veelledannaru. amma jaya kuudaa aa kutumbaanni party nunchi bayataku gentesarani, malli party vyavahaaraallo jokyam chesukobonanna haami merake sasikala malli jaya vaddaku vacharani gurtu chesaru. jaya maranampai puurtisthaayiloo vichaarana jaragalsindenannaru.     jaya maranampai vichaarana jaripinchadam, sasikala kutumbaanni party nunchi bayataku genteyadam vanti vaati kosam taanu dharmayuddhaanni praarambhistunnattu aanade cheppaanani, vaati nunchi venudirige prasakte ledani telchi cheppaaru. elanti sharatulu lekunda tama vargaanni annadienkelo vileenam chesem duku siddhamani taanu annattugaa konni patrikalu tappudu kathanaalu prachurinchaayannaaru. aarke nagar ennikallo dinakarana otuku roo.4 vela choppuna pampinee chesarani, aakhariki rendaakula chihnanni kaivasam chesukunenduku bhariga lanchamichenduku siddhamayyaarannaaru. veetannintinii kendra ennikala kamishana drushtiki teesukellaamani, eesee kuudaa deenipai tagina charyalaku siddhamavutondani ops telipaaru.